Document ID: 32004L0061

Id-Direttiva tal-Kummissjoni 2004/61/KE
tas-26 ta' April 2004
li temenda l-Annessi mad-Direttivi tal-Kunsill 86/362/KEE, 86/363/KEE u 90/642/KEE dwar il-livelli massimi tal-fdalijiet għal ċerti pestiċidi projbiti mill-użu fil-Komunità Ewropea
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 86/362/KEE ta' l-24 ta' Lulju 1986 dwar li jiġu ffissati l-livelli massimi tal-fdalijiet tal-pestiċidi fi u fuq iċ-ċereali [1], u b'mod partikolari l-Artikolu 10 tagħha,
Wara li kkunsidrat id-Direttiva tal-Kunsill 86/363/KEE ta' l-24 ta' Lulju 1986 dwar li jiġu ffissati l-livelli massimi tal-fdalijiet tal-pestiċidi fi u fuq l-oġġetti ta' l-ikel ta' oriġini mill-annimali [2], u b'mod partikolari l-Artikolu 10 tagħha,
Wara li kkunsidrat id-Direttiva tal-Kunsill 90/642/KEE tas-27 ta' Novembru 1990 dwar li jiġu ffissati l-livelli massimi tal-fdalijiet tal-pestiċidi fi u fuq ċerti prodotti ta' oriġini mill-pjanti, inklużi l-frott u l-ħxejjex ta' l-ikel [3], u b'mod partikolari l-Artikolu 7 tagħha,
Billi:
(1) Skond id-Direttiva tal-Kunsill 79/117/KEE [4], kif l-aħħar emendata bir-Regolament tal-Kunsill (KE) Nru 2003 807 [5], l-ossidu merkuriku, il-klorur merkurjuż (calomel), komposti oħra inorganiċi tal-merkurju, komposti alkili tal-merkurju, komposti alkossi-alkili u arili tal-merkurji, l-aldrin, il-klordan, id-dieldrin, il-HCH, l-eksaklorobenżina, il-kamfeklor (toxaphene), l-ossidu ta' l-etilene, in-nitrofen, il-1,2,-dibromoetan, il-1,2-dikloroetan, id-dinoseb u l-binapakril huma pestiċidi, projbiti mill-użu u t-tqegħid tagħhom fis-suq fil-KE. Bil-ħsieb tad-disponibbiltà ta' wħud minn dawn il-pestiċidi fis-suq dinji, huwa prudenti li jiġu fissati l-Livelli Massimi tal-Fdalijiet għall-prodotti kollha fil-Limitu Iktar Baxx ta' l-Istabbilizzazzjoni Analitika. Uħud mill-komposti merkuriċi ma jistgħux jiġu distinti mill-komposti merkuriċi li joriġinaw mill-kontaminazzjoni ambjentali.
(2) Meta ma jkun permess l-ebda użu legali ta' pestiċida u meta ma jkunu jistgħu jkunu tollerati l-ebda fdalijiet, huwa xieraq illi l-MRL stabbliti fil-limitu iktar baxx approprjat ta' l-istabbilizzazzjoni analitika tal-prodott frisk, japplikaw ukoll għall-prodotti komposti u proċessati.
(3) Tqiesu l-opinjonijiet tal-Kumitat Permanenti tal-Pjanti, b'mod partikolari l-parir u r-rakkomandazzjonijiet tiegħu li jirrigwardaw il-metodoloija li trid tiġi segwita għall-protezzjoni tal-konsumaturi rigward il-prodotti agrikoli trattati bil-pestiċidi.
(4) L-Annessi mad-Direttivi 86/361/KEE, 86/363/KEE u 90/642/KEE għandhom għalhekk jiġu emendati kif jixraq;
(5) Il-miżuri provduti f'din id-Direttiva huma skond l-opinjoni tal-Kumitat Permanenti tal-Katina ta' l-Ikel u s-Saħħa ta' l-Annimali,
ADOTTAT DIN ID-DIRETTIVA:
Artikolu 1
Fil-parti A ta' l-Anness II mad-Direttiva 86/362/KEE jiżdiedu r-ringieli li ġejjin:
"Il-Fdal tal-Pestiċida | Il-Livell Massimu fi |
-Il-Komposti tal-merkurju | 0,01 Iċ-Ċereali |
-Il-Kamfeklor (kamfen ikklorinat b'67-69 % klorin) | 0,1 Iċ-Ċereali |
-Il-1,2-Dibromoetan | 0,01 Iċ-Ċereali |
-il-1,2-Dikloroetan | 0,01 Iċ-Ċereali |
-Id-Dinoseb | 0,01 Iċ-Ċereali |
-il-Binapakril | 0,01 Iċ-Ċereali |
-In-Nitrofen | 0,01 Iċ-Ċereali |
-L-Oxyde ta' l-etilene (is-somma ta' l-oxyde ta' l-etrilene u t-2-kloroetanol espressa bħala oxyde ta' l-etilene) | 0,02 Iċ-Ċereali |
Artikolu 2
Fil-parti A ta' l-Anness II mad-Direttiva 86/363/KEE jiżdiedu r-ringieli li ġejjin:
"Il-Fdal tal-Pestiċida | Il-Livell Massimu (mg/kg) |
Ta' xaħam kontenut fil-laħam, it-tħejjijiet mil-laħam, l-interjuri u x-xaħmijiet mill-annimali elenkati fl-Anness I ġewwa l-kodiċi tan-NM bin-Nri 0201, 0202, 0203, 0204, 02050000, 0206, 0207, ex0208, 020900, 0210, 160100 u 1602 (i) (iv) | Għall-ħalib tal-baqra u l-krema sħiħa tal-ħalib tal-baqra elenkati fl-Anness I ġewwa l-kodiċi tan-NM bin- Numru 0401; għall-oġġetti l-oħra ta' l-ikel ġewwa l-kodiċi tan-NM bin-Nri 0401, 0402, 040500, 0406 skondit-(ii) (iv) | Tal-bajd frisk mifsuq, fil-bajd ta' l-għasafar u l-isfra tal-bajd elenkati fl-Anness I ġewwa l-kodiċi tan-NM bin-Nri 040700 u 0408 (iii) (iv) |
-In-Nitrofen | 0,01 | 0,01 | 0,01 |
-Is-Somma tal-komposti tal-merkurji | 0,01 | 0,01 | 0,01 |
-Il-Kamfeklor (is-somma ta' tliet komposti indikaturi ParlarNru. 26, 50 u 62) | 0,05 għajr għajr għat-tjur | 0,01 | |
-il-1,2-Dikloroetan | 0,1 | 0,1 | 0,1 |
-il-Binapakril | 0,01 | 0,01 | 0,01 |
-L-Oxyde ta' l-etilene (is-somma ta' l-oxyde ta' l-etilene u t-2-kloro-etanol espressa bħala oxyde ta' l-etilene) | 0,02 | 0,02 | 0,0 |
-Il-Kaptafol | 0,01 | 0,01 | 0,01 |
Artikolu 3
Fil-parti A ta' l-Anness II mad-Direttiva 86/363/KEE jiżdiedu r-ringieli li ġejjin:
"Il-Fdal tal-Pestiċida | Il-Livell Massimu (mg/kg) |
Tal-laħam, inkluż ix-xaħam, it-tħejjijiet tal-laħam, l-interjuri u x-xaħmijiet ta' l-annimali elenkati fl-Anness I ġewwa l-kodiċi tan-NM bin-Nri 0201, 0202, 0203, 0204, 02050000, 0206, 0207, ex0208, 020900, 0210, 160100 u 1602 | Għall-ħalib u l-prodotti mill-ħalib elenkati fl-Anness I ġewwa l-kodiċi tan-NMbin-Nri 0401, 0402040500 u 0406 | Tal-bajd frisk mifsuq, għall-bajd ta' l-għasafar u l-isfar tal-bajd elenkati fl-Anness I tal-kodiċi tan-NMbin-Nri 040700 u 0408 |
Id-Dinoseb | 0,01 | 0,01 | 0,01 |
Artikolu 4
Il-livelli massimi tal-fdalijiet elenkati fl-Anness ma' din id-Direttiva jiġu miżjuda ma' dawk elenkati fl-Anness II mad-Direttiva 90/64/KEE għall-pestiċidi fil-kwistjoni.
Artikolu 5
1. L-Istati Membri għandhom jadottaw u jippubblikaw, mhux iktar tard minn tmien xhur wara l-adozzjoni ta' din id-Direttiva, il-liġijiet, ir-regolamenti u d-disposizzjonijiet amministrattivi meħtieġa għalbiex jikkonformaw ma' din id-Direttiva. Għandhom jikkomunikaw minnufih lill-Kummissjoni t-test ta' dawn id-disposizzjonijiet u tabella tal-korrelazzjoni bejn dawn id-disposizzjonijiet u din id-Direttiva.
Għandhom jibdew japplikaw dawn id-disposizzjonijiet minn disa' xhur wara l-adozzjoni ta' din id-Direttiva.
Meta l-Istati Membri jadottaw dawn id-disposizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.
2. L-Istati Membri għandhom jikkomunikaw lill-Kummissjoni t-testi tad-disposizzjonijiet ewliena fil-liġijiet nazzjonali li huma jadottaw fil-qasam kopert b'din id-Direttiva.
Artikolu 6
Din id-Direttiva għandha tidħol fis-seħħ fis-seba' jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 7
Din id-Direttiva hija indirizzata lill-Istati Membri.
Magħmula fi Brussel, fis-26 ta' April 2004.

Labels: 12
20
17
6